Z A P I S N I K
24. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 25. svibnja 2023. 
u prostorijama Mjesne samouprave Šestine, Šestinski trg 10,
s početkom u 17:00 sati
[bookmark: _GoBack]

NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Kruno Vuk, Lorena Malec Mlinarić, Maja Pleić

ODSUTNI ČLANOVI VIJEĆA:
Mladen Kljaić

Predsjedava: Kruno Vuk, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 24. sjednicu Vijeća Mjesnog odbora Šestine.
Sjednici prisustvuje kao gost g. Hrvoje Tomić i predstavnik stručne službe g. Goran Rogić.

Vijeće jednoglasno prihvaća zapisnik 23. sjednice Vijeća, održane 25. travnja 2023. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:



DNEVNI RED:


1. Podnesak stranke – Hrvoje Tomić 
1. Tekuća problematika 
1. Pitanja, prijedlozi i obavijesti


Ad.1. Podnesak stranke – Hrvoje Tomić

Predsjednik Vijeća otvara točku iniciranu od sugrađanina g. Hrvoja Tomića vezanu prvenstveno uz problem lošeg nogostupa i nedostatka autobusne linije kroz ulicu Dediće te daje gostu riječ. Hrvoje Tomić kratko se predstavlja i ukazuje na problem u kojem napominje kako nema službe kojoj se nije obratio, ali odgovor na konkretno pitanje nije dobio. Napominje kako u Šestinama živi od 2006. godine te kako ima troje djece te da smatra kako je ovo vrlo bitno pitanje koje bi se trebalo riješiti. Vijeće upoznaje gosta o akcijama koje se provode po tome pitanju te koji su problemi. Potpredsjednik Jure Tomičić ukazuje i kako projekt proširenja ulice Dedići i uvođenja autobusne linije aktivno je pokrenut davno ranije no od 2016. godine počelo se raditi na nešto konkretnijim stvarima gdje je projekat samog proširenja ulice naišao na neslaganje samih stanovnika spomenute ulice koji nisu pristajali da se cesta širi u njihovo dvorište i tomu slično. Dovolu za mini bus na samom početku nismo mogli dobiti kako se navodilo zbog uske ulice, uzbrdice, prometa itd. pa se na kraju pronašla solucija kojom je ipak to prošlo. Nadalje nastao je problem predviđenih autobusnih stajališta zbog imovinsko pravnih odnosa tj. neslaganja samih vlasnika parcela na kojima bi trebalo biti stajalište. Do nekih vlasnika bilo je nemoguće i doći te se slala i pošta na zadnju navedenu adresu iz katastra no bez odgovora. ZET je službeno objavio kako će do kraja godine uvesti liniju kako je dao naziv 152 koja će prometovati na relaciji Kuniščak – Šestinski trg. Trenutno imamo dozvolu za 3 od 6 stajališta te je na prethodnim sjednicama donesen zaključak kako tražimo da se linija provede i sa te 3 pa ćemo ostale raditi kako se ishoduju dozvole ili alternativne lokacije na što g. Hrvoje Tomić napominje kako oni žive na kč. br. (broj poznat MO) te kako vjeruje da bi se svi stanari složili i dali suglasnost da jedna od stanica bude ispred njihove zgrade ako je to potrebno te da postoji i dječji park koji je u vlasništvu grada gdje bi se moglo napraviti i ugibalište ako je potrebno. Na sva ranija pitanja i odgovore detaljnije odgovara i potrijekpljuje g. Goran Rogić.
Predsjednik zatvara točku dnevnog reda i Vijeće pozdravlja gosta koji će biti obaviješten po konkretnijim saznanjima vezanim uz navedeni problem.



Ad.2. Tekuća problematika

Vijeće otvara raspravu o tekućoj problematici i ubrzo se slaže kako će pitanje živice u Šestinskom prilazu razmatrati zasebno jer su ponovno izvršeni pritisci građana na Vijeće. 

· Živica u Šestinskom prilazu – izdano je riješenje za podrezivanje koje će izvršiti treća strana prema nalogu gradskog ureda te se čeka izvršenje

Vijeće je dobilo informaciju kako je živica podrezana na što su vijećnici ustvrdili kako je netko nešto radio ali da ni približno nije odrađeno podrezivanje te donosi slijedeći zaključak.

ZAKLJUČAK:
Vijeće MO Šestine traži od komunalnog redarstva i nadležnih institucija očevid i utvrđivanje stanja izvedenih radova na spornoj živici (prilikom očevida pozvati mjesni odbor i predstavnike stručne službe Podsljeme). Vijeće inzistira što hitniji izlazak na teren i postupanje kako bi sporni problem koji traje godinama bio riješen jer će biti primorano poduzeti daljnje korake.
 
Ostala tekuća problematika:

· Potrebno je postavljanje prometnog ogledala na izlazu iz ulice Bjelevina 
· Uskoro se očekuje početak radova dogradnje vodovodne mreže u ulici - odvojak Šestinski prilaz kod kč. br. 10 – 18
· Asfaltiranje gornjeg dijela ulice Šestinski Vijenac se odgađa zbog informacije kako će u skorije vrijeme krenuti sanacija ViO zbog izmjena glavnih cijevi
· Traži se dodavanje javnih puteva na kat. česticama 612/2 i 617/1 (produžetak ulice Benkov put) u redovno održavanje Zrinjevca, putevi su zelene površine
· Trava u parkovima i oko dječjih igrališta je prerasla pa se treba uputiti Zrinjevcu dopis 
· Postavljanje preostalih nadstrešnica na autobusnim stajalištima - još uvijek se čekaju odgovori od gradskog ureda za preostale lokacije
· Saniranje rasvjete na malonogometnom igralištu OŠ Šestine te uređivanje – čeka se javna nabava 
· Postavljanje uspornika (uzdignutih ploha) i dalje se čeka na zatraženim lokacijama
· Čeka se postavljanje zatraženih velikih ogledala na križanjima ulica Šestinski vijenac i Šestinska cesta sa ulicom Šestinski prilaz
· [bookmark: _Hlk128649550]Mini bus – linija Kuniščak – Šestinski trg – obrađen u točki 1.
· Traži se postavljanje table sa natpisom ulice – Herici
· Komunalni otpad oko zgrade mjesnesamouprave je saniran i korisnici su obaviješteni
· Uskoro kreću radovi u OŠ Šestine na uređenju parketa (8 učionica, zbornica ...)
· Ostala redovna problematika gdje nema konkretnijih izmjena


Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

· Rasprava o prioritetima za 2024. godinu

Vijećnica Jadranka Apostolovski postavlja pitanje statusa atomskih skloništa u našem kvartu, njihova ispravnost i tko brine o njima (civilna zaštita itd.).

Vijeće raspravlja i donosi zaključak u kojem traži da se provjeri status i ispravnost skloništa koja su u ingerenciji MO Šestine, u što se ubrajaju ona najpoznatija u Domu zdravlja i OŠ Šestine te tko je zadužen za njihovo održavanje kako bi imalo realno stanje te moglo poduzeti ukoliko bude potrebno daljnje korake.

[bookmark: _Hlk108514456]Vijećnici komentiraju rasplete pojedinih prijavljenih problema i komentiraju njihovu dinamiku te nakon kratkog vremena zaključuju raspravu. 


Sjednica je završila u 18:00 sati. 

KLASA: 024-08/23-003/1011
URBROJ: 251-13-11-2/003-23-2
U Zagrebu, 25. svibnja 2023.


Zapisnik obradila:
Mirela Gašpert Bertić 


Zapisnik vodio:
              Jure Tomičić		
					Predsjednik Vijeća
								       Mjesnog odbora Šestine:
							                             Kruno Vuk							

